Januarie | 2015 | Attie se koffietafel.
Januarie 5, 2015 · 07:26
Preek: Efesiërs 1:3-14
Die nuwe jaar begin
Hierdie is die eerste Sondag van die 2015. ŉ Nuwe jaar laat ŉ mens terugdink aan die jaar wat verby is. ŉ Vrou wat in hierdie jaar haar man in ŉ motorongeluk verloor het, skryf hierdie week so: “Die deur op 2014 is nou toe. Maar dit is al asof ek iets daar vergeet het.” Elke jaar het sy goeie en sy slegte tye. Geen mens is dieselfde mens as wat hy of sy was toe die vorige nuwe jaar begin het nie. Die gebeure in ons lewe en ons reaksie daarop verander ons die hele tyd.
Vandag se teksgedeelte maak ons baie bewus van God se goedheid in ons lewens. Ten spyte van alles wat met ons gebeur, is en bly ons steeds mense met baie voorregte. Al die mooi en goeie dinge in ons lewens is absoluut onverdiende genade. In ons gesin is ons baie dankbaar vir ŉ seun wat ŉ wonderlike pos by ŉ skool gekry het waar hy hom kan uitleef. Ons jongste dogter kry hierdie week haar matriekuitslae. Ons tweede jongste dogter is hierdie jaar finale jaar op universiteit. Sy het ŉ wonderlike werkkring by ŉ skool terwyl sy studeer. Ons oudste dogter het deur al die stakings in Rustenburg elke dag werk toe gegaan en sy het haar werk behou. Ons kon uiteindelik ons huis koop en dit verander soos ons dit graag wil hê. Al hierdie dinge is onverdiende genade. Ons betree 2015 as geseënde mense.
Ons is bevoorreg en geseën en bevoordeel. Die gemiddelde gesin in ons land het nie almal werk nie; Lees voort →
Tagged as preke